ΕΛΛΗΝΙΚΗ ΔΗΜΟΚΡΑΤΙΑ

ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΔΥΤΙΚΗΣ ΑΤΤΙΚΗΣ

**2Ο ΓΥΜΝΑΣΙΟ ΕΛΕΥΣΙΝΑΣ**

ΧΑΤΖΗΔΑΚΗ & ΝΙΚΟΛΑΪΔΗ, ΕΛΕΥΣΙΝΑΣ 19200

ΤΗΛ.: 210.55.40.539 FAX: 210.55.48.250

e-mail : mail@2gym-elefs.att.sch.gr

###  Eλευσίνα, 7 Σεπτεμβρίου 2018

##  ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΣΧΟΛΕΙΟΥ

**1.ΕΙΣΑΓΩΓΗ**

 **Ο Κανονισμός λειτουργίας του σχολείου περιγράφει τα δικαιώματα και τις υποχρεώσεις των μελών της σχολικής κοινότητας. Σκοπός της περιγραφής αυτής είναι η ορθή και χωρίς εμπόδια λειτουργία της σχολικής κοινότητας.**

**2. Ο ΚΑΝΟΝΙΣΜΟΣ**

1. Οι μαθητές **προσέρχονται στο σχολείο τουλάχιστον 5’ πριν χτυπήσει το κουδούνι και παραμένουν στο προαύλιο (δεν μπαίνουν στις αίθουσες)**. Στην πρωινή σύνταξη (προσευχή) παρευρίσκονται όλοι(οι μαθητές άλλων δογμάτων παρευρίσκονται χωρίς να συμμετέχουν και χωρίς να παρενοχλούν τους υπόλοιπους).
2. Η πρωινή σύνταξη είναι αποκλειστική ευθύνη των εφημερευόντων καθηγητών συνεπικουρούμενοι από το γυμναστή, όταν έχει μάθημα την πρώτη ώρα.
3. Μετά το πρωινό κουδούνι η πόρτα του σχολείου θα κλείνει αλλά θα δέχεται όλους τους μαθητές εντός του σχολικού χώρου.
4. Για τις πρώτες ώρες(απουσία) η ειδοποίηση γίνεται τηλεφωνικά από τον κηδεμόνα του μαθητή στο γραφείο του σχολείου και ο μαθητής παραλαμβάνει το υπηρεσιακό σημείωμα με την άφιξή του στο σχολείο.
5. Μετά την είσοδο του καθηγητή στην αίθουσα **κανείς δεν διακόπτει το μάθημα** για να μπει μέσα, και δεν επιτρέπεται η παραμονή ούτε η διέλευση των μαθητών στους διαδρόμους των ορόφων. Ο μαθητής που έχει καθυστερήσει, **μόνο** **μετά από άδεια της Διεύθυνσης μπορεί να εισέλθει στην τάξη ΤΗΝ ΕΠΌΜΕΝΗ ΔΙΔΑΚΤΙΚΉ ΏΡΑ.**
6. Κατά την διάρκεια του μαθήματος δεν επιτρέπεται η έξοδος των μαθητών από την τάξη, παρά μόνο σε περίπτωση απόλυτης ανάγκης και μετά από άδεια του διδάσκοντος.
7. Μετά τη λήξη της διδακτικής ώρας **όλοι οι μαθητές** **βγαίνουν στο προαύλιο**.
8. Αν υπάρχει ειδικός λόγος για να παραμείνει κάποιος μέσα στην αίθουσα κατά την ώρα του διαλείμματος παίρνει **άδεια ΜΟΝΟ από τον εφημερεύοντα καθηγητή.**
9. **Δεν επιτρέπεται να φέρνει κανείς μέσα στις αίθουσες διδασκαλίας αναψυκτικά ή φαγώσιμα**.
10. **Στο μάθημα της γυμναστικής απαραίτητη είναι η φόρμα και τα αθλητικά παπούτσια**. Οι μαθητές χωρίς φόρμα παίρνουν απουσία, η οποία έχει επίπτωση και στη βαθμολογία του μαθήματος. Αν κάποιος για λόγους υγείας δεν μπορεί να συμμετάσχει στις ασκήσεις, παραμένει στο χώρο της άθλησης και παρακολουθεί το τμήμα του. Η απαλλαγή από το μάθημα της γυμναστικής γίνεται μόνο έπειτα από γνωμάτευση από γιατρό.
11. Τις ώρες λειτουργίας του σχολείου οι μαθητές παραμένουν στο χώρο του**. ΔΕΝ ΕΠΙΤΡΕΠΕΤΑΙ ΓΙΑ ΚΑΝΕΝΑ ΛΟΓΟ** **η έξοδός τους από αυτόν**. Όσοι πηδούν τα κάγκελα ή βρίσκονται εκτός σχολικού χώρου χωρίς άδεια, θα έχουν αυστηρές συνέπειες. Αν μαθητής/μαθήτρια χρειαστεί να αποχωρήσει (λόγοι υγείας, οικογενειακοί, σοβαροί προσωπικοί) μπορεί μόνο με την άδεια της Διεύθυνσης αφού πρώτα ειδοποιηθεί ο κηδεμόνας του .Οι μαθητές που έχουν υποπέσει σε πειθαρχικό αδίκημα απασχολούνται από τα όργανα διοίκησης του σχολείου μέχρι τη λήξη του ημερήσιου προγράμματος της τάξης τους.
12. Δεν επιτρέπεται οι μαθητές να κυκλοφορούν στο προαύλιο του σχολείου με ποδήλατα ή μοτοποδήλατα, πατίνια, και οτιδήποτε έχει ρόδες. Επίσης απαγορεύεται οι μαθητές να φέρνουν από το σπίτι τους αθλητικό υλικό και να το χρησιμοποιούν στο σχολείο.
13. **Δεν επιτρέπεται το κάπνισμα σε όλους τους χώρους του σχολείου**.
14. Βασικός σκοπός του κανονισμού λειτουργίας είναι η ασφάλεια των μαθητών και η λήψη όλων των αναγκαίων μέτρων που απαιτούνται ώστε να προστατεύονται τα προσωπικά δεδομένα των μελών της κοινότητας και τα συστήματα πληροφορίας από απώλειες, ιούς, μη εξουσιοδοτημένη πρόσβαση στο διαδίκτυο, ζημιές απώλειες κατάχρηση και κλοπή *.*

**Για τους λόγους αυτούς, δεν επιτρέπεται η κατοχή και η χρήση κινητών τηλεφώνων και κάθε ηλεκτρονικής συσκευής ήχου και εικόνας ,walkman και ραδιοφώνων στο σχολείο (υπ. αρ. Φ25/103373/Δ1/22-6-2018 εγκύκλιος του Υπ. Παιδείας)**. **Οι γονείς των μαθητών μπορούν να επικοινωνήσουν σε περίπτωση ανάγκης με τη Διεύθυνση και τους καθηγητές, στο τηλέφωνο του σχολείου: 210-5548250. Επίσης απαγορεύεται η κατοχή και χρήση συσκευής Laser ( Φ2/139048/ΓΔ4/27-8-2018 εγκύκλιος του Υπ. Παιδείας )**

1. Σε περίπτωση κατάσχεσης ενός κινητού τηλεφώνου, ο/η μαθητής/τρια θα πρέπει να απενεργοποιήσει το τηλέφωνο προτού το παραδώσει στον/στην εκπαιδευτικό, για να εξασφαλιστεί η προστασία των προσωπικών δεδομένων στο τηλέφωνο. Το τηλέφωνο θα επιστραφεί στο τέλος της σχολικής ημέρας στους γονείς του μαθητή ενώ το κινητό τηλέφωνο θα φυλάσσεται σε ασφαλές μέρος .
2. Με τον όρο αφαιρούμενες συσκευές αναφερόμαστε σε οποιοδήποτε μέσο που μπορεί να διαβαστεί και/ή να επεξεργαστεί από τον τελικό χρήστη, και είναι σε θέση να μετακινηθεί από υπολογιστή σε υπολογιστή χωρίς τροποποίηση στον υπολογιστή. Αυτό περιλαμβάνει κάρτες μνήμης flash σε φωτογραφικές μηχανές, MP3 players, ή φορητούς σκληρούς δίσκους, CD, DVD και USB sticks. Η χρήση αφαιρούμενων συσκευών αποθήκευσης είναι μια πολύ διαδεδομένη πηγή μολύνσεων από κακόβουλο λογισμικό (malware) και έχει άμεσα συνδεθεί με την απώλεια ευαίσθητων πληροφοριών σε πολλούς οργανισμούς.
* Οι μαθητές πρέπει να ελέγχουν όλα τα αφαιρούμενα μέσα για κακόβουλα λογισμικά πριν από τη χρήση τους.
* Οι μαθητές χρησιμοποιούν τις αφαιρούμενες συσκευές μόνο όταν είναι απαραίτητο για τις εργασίες του σχολείου. Οι μαθητές, δεν επιτρέπεται, να συνδέουν τη φωτογραφική τους μηχανή ή το MP3 player τους σε έναν υπολογιστή του σχολείου, εκτός αν πρέπει να το κάνουν στο πλαίσιο μιας συγκεκριμένης εργασίας που τους έχει ανατεθεί.
* Οι μαθητές μπορούν να αποθηκεύουν αρχεία μόνο για εκπαιδευτικούς σκοπούς στις αφαιρούμενες συσκευές που χρησιμοποιούν στους υπολογιστές του σχολείου.
1. **Οι** μαθητές/ τριες πρέπει να απομακρύνονται από το κάτω μέρος της αυλής την ώρα που γίνεται το μάθημα φυσικής αγωγής.
2. Φροντίζουμε να πετάμε τα σκουπίδια μέσα στα καλάθια απορριμμάτων και ειδικά τις τσίχλες.
3. **Οι μαθητές/τριες δεν φιλοξενούν εξωσχολικούς στο χώρο του σχολείου, ούτε συνομιλούν με αυτούς ο ένας μέσα και ο άλλος έξω από την περίφραξη**
4. **Η περιβολή των μαθητών/τριών πρέπει να είναι κόσμια στο πλαίσιο που είναι αποδεκτή από το μεγαλύτερο μέρος της τοπικής κοινωνίας.**
5. Οι μαθητές πρέπει να συμπεριφέρονται με κοσμιότητα και ευγένεια προς τους συμμαθητές τους και να επιδεικνύουν τον οφειλόμενο σεβασμό προς τους καθηγητές τους.
6. Μαθητής/τρια που με οποιοδήποτε τρόπο παρενοχλεί το μάθημα θα δέχεται αδιαμαρτύρητα την ποινή που θα του επιβάλλει ο διδάσκων (παρατήρηση, επίπληξη .ωριαία αποβολή). Αν η ποινή που του επιβλήθηκε είναι άδικη η νομίζει ότι είναι άδικη τότε έχει το δικαίωμα μέσω του προεδρείου της τάξης του να προσφύγει ιεραρχικά στα όργανα της διοίκησης του σχολείου: υπεύθυνος τάξης, υποδιευθυντής, συμβούλιο τάξης, διευθυντής, σύλλογος διδασκόντων.
7. Οι ημέρες κατά τις οποίες θα πραγματοποιείται η ενημέρωση των κηδεμόνων από τους καθηγητές θα γνωστοποιηθεί με νεώτερη ανακοίνωση του σχολείου.
8. Μετά από κάθε πειθαρχική ποινή οι μαθητές **επιστρέφουν στο σχολείο με τον κηδεμόνα τους**, αλλιώς δεν γίνονται δεκτοί στο σχολείο.
9. **ΑΠΟΥΣΙΕΣ : ΔΕΝ ΥΠΑΡΧΟΥΝ ΠΛΕΟΝ ΔΙΚΑΙΟΛΟΓΗΜΕΝΕΣ ΑΠΟΥΣΙΕΣ, ΕΚΤΟΣ ΤΩΝ ΠΕΡΙΠΤΩΣΕΩΝ ΤΟΥ ΑΡΘΡΟΥ 24 ΤΗΣ 10645/ΓΔ4/23-1-2018 Υ.Α**

|  |  |
| --- | --- |
|  |  |
|  |  |
|  |  |

1. Οι μαθητές οφείλουν να σέβονται την περιουσία του σχολείου και να διατηρούν το περιβάλλον καθαρό. Κάθε ζημιά ή φθορά της σχολικής περιουσίας αποτελεί πειθαρχικό παράπτωμα.
2. Όλες οι ανακοινώσεις αναρτώνται στην ιστοσελίδα του σχολείου : http:// 2gym-elefs.att.sch.gr

 **Ο ΣΥΛΛΟΓΟΣ ΔΙΔΑΣΚΟΝΤΩΝ**